section_heading: Sezona 2012./13.
paragraph_text: Tri dana kasnije nakon gola u Londonu, Quagliarella dobiva po prvi puta u novoj sezoni priliku od prve minute te je odlično koristi. Juventus je zahvaljujući Quagliarelli pobijedio Chievo 2:0, a Fabio je bio dvostruki strijelac. Prvo je fantastično pogodio škaricama nakon kornera s desne strane, da bi samo nekoliko minuta kasnije povećao vodstvo svojega kluba.